ߊߟߌߓߍߙ ߘߊߡߊ߲ߕߊ߲߫ ߞߡߊ߬ߙߊ߫
ߊߟߌߓߍߙ ߘߊߡߊ߲ߕߊ߲߫ ߞߡߊ߬ߙߊ߫ ߡߏߦߌ߫ ߘߊ߫ ߁߉߆߄ ߠߋ߬ ߟߊ߫ ߖߌ߬ߣߍ߫߸ ߡߍ߲ ߖߐ߲ߓߐ߲ߦߊߣߍ߲߫ ߦߋ߫ ߥߊߟߌߘߊ ߟߎ߬ ߤߊߞߍ ߣߌ߫ ߖߊ߬ߥߏ ߘߊߘߐߓߍ߲ߠߌ߲ ߠߎ߬ ߘߐ߫߸ ߊ߬ ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ ߘߏ߫ ߟߋ߬ ߘߌ߫ ߊ߬ ߣߌ߫ ߟߊ߬ߞߊ߲߬ߘߊ߬ߟߌ ߞߏߕߌ߮ ߣߌ߫ ߣߊ߲߬ߕߊ߲ ߠߎ߬ ߟߊߕߊ߲߬ߞߊ߸ ߞߵߊ߬ ߕߊ߬ ߣߍߣߍߓߊ ߁߁\߂߀߁߉ ߟߊ߫ ߞߊ߬ ߥߴߊ߬ ߛߌ߰ ߕߎߟߊߝߌ߲ \߅\߂߀߂߁ ߠߊ߫.

ߜߋ߬ߙߋ ߟߎ߬ 
ߊ߬ ߞߵߊ߬ ߟߊ߫ ߘߊߞߎ߲ ߘߊߡߌ߬ߣߊ߫ ߝߊ߬ߙߊ߲߬ߛߌ߫ ߟߋ߬ ߜߍߓߏ߲ ߘߏ߫ ߟߊ߫ ߡߍ߲ ߘߐ߫ ߣߴߊ߬ ߘߐ߱ߘߏ߲߬ߣߍ߲߫ ߕߘߍ߬ ߦߋ߫ ߟߊߒߠߊߒߕߋ ߟߎ߬ ߞߎ߲߬ߠߊ߬ߕߌ߬ߘߌ߲߬ߠߌ߲ ߘߌ߫.

߁߉߉߉ ߟߊ߫߸ ߊ߬ ߝߊ߲ߞߊ߲߫ ߘߊ߫ ߣߊ߬ߟߌ ߞߊ߲߬ ߖߌ߬ߣߍ߫ ߞߊ߬ ߣߊ߬ ߥߊ߯ߕߌ߫ ߟߊߕߊ߬ߡߌ߲߫ ߕߏߕߊߟ ߖߌ߬ߣߍ߫ ߟߊ߫ ߘߐ߬ߖߊ߬ߥߏ߬ߟߊ ߣߌ߫ ߞߕߌߦߟߊ ߘߌ߫. ߊ߬ ߞߵߊ߬ ߖߘߍ߬ߞߊ߬ߣߌ߲߬ ߟߊ߬ߟߌ߰ߟߌ߫ ߛߓߍߘߊ ߟߊߘߊ߲߫߸ ߊ߬ ߣߌ߫ ߞߊ߬ ߕߘߍ߬ ߞߊ߬ߙߊ߲߬ ߠߎ߬ ߘߐ߫ ߡߍ߲ ߠߎ߬ ߟߐ߬ߣߍ߲ ߕߘߍ߬ ߦߋ߫ ߟߊ߬ߞߊ߲߬ߘߊ߬ߟߌ ߞߎߘߎ߲ ߣߌ߫ ߖߌ߬ߣߍ߫ ߞߕߌߟߊ ߟߊߞߎߘߦߊ ߟߎ߬ ߘߐ߫.

ߞߏߕߌ߮ 
ߞߵߊ߬ ߕߊ߬ ߂߀߁߀ ߡߊ߬ ߞߵߊ߬ ߛߌ߰ ߂߀߁߈ ߠߊ߫߸ ߊ߬ ߕߘߍ߬ ߦߋ߫ ߟߊ߬ߞߟߏ߬ߞߟߏ߬ߟߌ ߛߋߒߞߏߟߦߊ ߞߏߕߌ߮ ߘߌ߫߸ ߊ߬ ߣߌ߫ ߓߟߏߡߞߊߟߌ ߟߊ߬ߞߐ߰ߟߌ ߟߎ߫߸ ߊ߬ ߣߌ߫ ߓߊ߯ߙߊ ߣߌ߫ ߟߊߓߊ߯ߙߊߟߌ߸ ߊ߬ ߣߌ߫ ߞߎ߲߬ߠߊ߬ߛߌ߮ ߓߋߟߋ߲ߠߊ ߣߌ߫ ߞߊ߲ߕߌ߯ߘߊ ߟߊߟߌ߯ߟߌ ߞߏߕߌ߮ ߦߊ߬ߣߴߊ߬ ߞߍߕߐ߫ ߦߋ߫ ߊߟߌߝߊ߫ ߌߓߎߙߊߤߌߡߊ߬ ߞߋ߯ߙߊ߫ ߣߐ߬ߘߐߓߌ߬ߟߊ߬ ߟߊ߫ ߟߊ߬ߞߊ߲߬ߘߊ߬ߟߌ ߣߌ߫ ߣߊ߲߬ߕߊ߲ ߠߎ߬ ߟߊ߬ߕߊ߲߬ߞߊ߬ߟߌ ߞߏߕߌ߯ߘߊ ߟߊ߫ ߂߀߁߉ ߣߌ߫ ߂߀߂߁ ߠߎ߫ ߕߍ߫.

߂߀߂߂ ߞߏ߲ߓߌߕߌ߮ ߟߊ߫߸ ߊߟߌߓߍߙ ߘߊߡߊ߲ߕߊ߲߫ ߞߡߊ߬ߙߊ߫ ߓߌ߬ߟߊ߬ ߘߊ߫ ߝߘߊ ߟߊ߫. ߊ߬ ߣߐ߬ߝߍ߬ߜߍ߲߫ ߘߴߊ߬ ߟߊ߫ ߞߏ߫ ߞߍߣߍ߲߫ ߞߘߐ ߟߎ߬ ߟߋ߬ ߞߏߛߐ߲߬ ߝߘߏ߬ߓߊ߬ ߣߊ߲ߝߟߏ ߟߎ߬ ߞߊ߲ߛߏ߲ߠߌ߲ ߣߌ߫ ߞߊ߲ߛߏ߲ߠߌ߲ߠߊ ߟߎ߬ ߘߍ߬ߡߍ߲߸ ߞߊ߬ ߓߣߊ߬ߦߊ߫ ߛߌߟߊ߫ ߟߊߘߤߊ߬ߓߊߟߌ ߞߊ߲߬߸ ߘߏ߲߬ߞߘߐ߬ߓߐ߲ߞߘߐ ߣߌ߫ ߥߏߘߌ߫ ߞߊ߲ߛߏ߲ߣߍ߲ ߠߎ߬ ߟߊߜߍߟߌ (ߞߊ߬ ߓߊ߯ߙߘߊ ߘߏ߫ ߟߎ߫ ߟߊߞߊ߬ ߛߴߊ߬ ߘߌ߫ ߝߐ߫ ߞߏ߫ ߥߏߘߌ ߛߐ߬ߘߐ߲߬ߣߍ߲߫ ߦߴߏ߬ ߟߎ߫ ߟߋ߬ ߘߐ߫.

ߊ߬ ߞߵߊ߬ ߞߎ߲߬ߞߊ߬ߟߌ ߡߊߛߐ߬ߘߐ߲߬ ߘߓߊ߬ߓߌߟߊ ߁߀\߂߀߂߂ ߟߊ߫.

ߦߟߌߣߐ ߣߌ߫ ߦߟߌߡߊߛߙߋ ߟߎ߫ 

ߖߌ߬ߣߍ߫ ߞߏߕߌ߮
ߞߊ߬ ߡߏߦߌ߫ ߁߉߆߄ ߠߊ߫
ߖߌ߬ߣߍ߫ ߓߘߍ߬ߓߘߍ߬ߟߌ߬ߟߊ